FELSŐS

Magyar nyelv

|  |  |
| --- | --- |
| **A fejlesztés várt eredményei az 5. évfolyam végén** | A tanuló törekszik gondolatait érthetően, a helyzetnek megfelelően megfogalmazni, adekvátan alkalmazni a beszédet kísérő nem nyelvi jeleket.  Képes mások rövidebb szóbeli üzeneteinek, rövidebb hallott történeteknek a megértésére, összefoglalására, továbbadására.  Ismeri és alkalmazni tudja a legalapvetőbb anyaggyűjtési, vázlatkészítési módokat. Képes önállóan a tanult hagyományos és internetes műfajokban (elbeszélés, leírás, levél, SMS, e-mail stb.) szöveget alkotni. Törekszik az igényes, pontos és helyes fogalmazásra, írásra.  Az írott felületen megjelenő olvasott szövegek globális (átfogó) megértése, a szövegből az információk visszakeresése mellett képes újabb és újabb szövegértési stratégiákat megismerni, azokat alkalmazni. Képes önálló feladatvégzésre az információgyűjtés és ismeretszerzés módszereinek alkalmazásával (kézikönyvek és korosztálynak szóló ismeretterjesztő források).  Felismeri a szövegértés folyamatát, annak megfigyelésével képes saját módszerét fejleszteni, hibás olvasási szokásaira megfelelő javító stratégiát találni, és azt alkalmazni.  A megismert új szavakat, közmondásokat, szólásokat próbálja aktív szókincsében is alkalmazni. |

|  |  |
| --- | --- |
| **A fejlesztés várt eredményei a 6. évfolyam végén** | A tanuló törekszik gondolatait érthetően, a helyzetnek megfelelően megfogalmazni, adekvátan alkalmazni a beszédet kísérő nem nyelvi jeleket.  Képes mások rövidebb szóbeli üzeneteinek, rövidebb hallott történeteknek a megértésére, összefoglalására, továbbadására.  Képes önállóan a tanult hagyományos és internetes műfajokban (elbeszélés, leírás, jellemzés, levél, SMS, e-mail stb.) szöveget alkotni. Törekszik az igényes, pontos és helyes fogalmazásra, írásra.  Az írott és elektronikus felületen megjelenő olvasott szövegek globális (átfogó) megértése, a szövegből az információk visszakeresése mellett képes újabb és újabb szövegértési stratégiákat megismerni, azokat alkalmazni. Képes önálló feladatvégzésre az információgyűjtés és ismeretszerzés módszereinek alkalmazásával (kézikönyvek és korosztálynak szóló ismeretterjesztő források).  Felismeri a szövegértés folyamatát, annak megfigyelésével képes saját módszerét fejleszteni, hibás olvasási szokásaira megfelelő javító stratégiát találni, és azt alkalmazni.  A tanuló ismeri a tanult alapszófajok (ige, főnév, melléknév, számnév, határozószó, igenevek, névmások), valamint az igekötők általános jellemzőit, alaki sajátosságait, a hozzájuk kapcsolódó főbb helyesírási szabályokat, amelyeket az írott munkáiban igyekszik alkalmazni is.  A megismert új szavakat, közmondásokat, szólásokat próbálja aktív szókincsében is alkalmazni. Év végi felmérés  Összefoglalás, rendszerezés Szófajtani ismeretek gyakorlása |

|  |  |
| --- | --- |
| **A fejlesztés várt eredményei a** **7. évfolyam végén** | A tanuló eligazodik és hatékonyan részt vesz a mindennapi páros és csoportos kommunikációs helyzetekben, vitákban. Képes álláspontját megfelelő érvek, bizonyítékok segítségével megvédeni.  Figyeli és tudja értelmezni partnerei kommunikációs szándékát, nem nyelvi jeleit.  Képes a különböző megjelenésű és műfajú szövegek globális (átfogó) megértésére, a szöveg szó szerinti jelentésén túli üzenet értelmezésére, a szövegből információk visszakeresésére.  Össze tudja foglalni a szöveg tartalmát, tud önállóan vázlatot készíteni. Képes az olvasott szöveg tartalmával kapcsolatos saját véleményét szóban és írásban megfogalmazni, állításait indokolni.  A tanuló ismeri és a törekszik a szövegalkotásban a különböző mondatfajták használatára.  Alkalmazza az írásbeli szövegalkotásban a mondatvégi, illetve mondatrészek közötti írásjeleket. |

|  |  |
| --- | --- |
| **A fejlesztés várt eredményei a 8. évfolyam végén** | A tanuló eligazodik és hatékonyan részt vesz a mindennapi páros és csoportos kommunikációs helyzetekben, vitákban. Képes álláspontját megfelelő érvek, bizonyítékok segítségével megvédeni.  Figyeli és tudja értelmezni partnerei kommunikációs szándékát, nem nyelvi jeleit.  Képes a különböző megjelenésű és műfajú szövegek globális (átfogó) megértésére, a szöveg szó szerinti jelentésén túli üzenet értelmezésére, a szövegből információk visszakeresésére.  Össze tudja foglalni a szöveg tartalmát, tud önállóan jegyzetet és vázlatot készíteni. Képes az olvasott szöveg tartalmával kapcsolatos saját véleményét szóban és írásban megfogalmazni, állításait indokolni.  A tanuló ismeri és a törekszik a szövegalkotásban a különböző mondatfajták használatára.  Alkalmazza az írásbeli szövegalkotásban a mondatvégi, a tagmondatok, illetve mondatrészek közötti írásjeleket.  A tanuló a helyesírási segédkönyvek segítségével jártas az összetett szavak és gyakoribb mozaikszók helyesírásában.  Ismeri a tömegkommunikáció fogalmát, legjellemzőbb területeit.  Tisztában van a média alapvető kifejezőeszközeivel, az írott és az elektronikus sajtó műfajaival. Ismeri a média, kitüntetetten az audiovizuális média és az internet társadalmi szerepét, működési módjának legfőbb jellemzőit. Kialakul benne a médiatudatosság elemi szintje, az önálló, kritikus attitűd. |

Irodalom

|  |  |
| --- | --- |
| **A fejlesztés várt eredményei ötödik évfolyam végén** | A tanuló képes különböző hallott szövegek, információk megértésére, rövid összefoglaló reprodukálására, a szöveg mondanivalójának saját szavakkal történő megfogalmazása.  Az írásmű üzenetének, céljának, befogadójának megfelelő szókincset használ.  Személyes élményeit különböző szöveg-típusokban meg tudja fogalmazni (mese, elbeszélés, leírás, jellemzés, levél).  Tud szöveget alkotni az internetes műfajokban: pl. e-mail, SMS.  Részt tud venni számára ismert témájú vitában, és képes érveket alkotni.  A tanuló meg tud nevezni három mesetípust példákkal, és fel tud idézni címe vagy részlete említésével három népdalt. Különbséget tud tenni a népmese és a műmese között. Meg tudja fogalmazni, mi a különbség a mese és a monda között. El tudja különíteni a ritmikus szöveget a prózától. Felismeri a hexameteres szövegről, hogy az időmértékes, a felező tizenkettesről, hogy az ütemhangsúlyos. Fel tud sorolni három-négy művet Petőfitől és Aranytól, képes egyszerűbb összehasonlítást megfogalmazni János vitéz alakjáról.  El tudja különíteni az egyszerűbb versekben és prózai szövegekben a nagyobb szerkezeti egységeket. Össze tudja foglalni néhány hosszabb mű cselekményét (*János vitéz, A Pál utcai fiúk,*), meg tudja különböztetni, melyik közülük a regény és melyik az elbeszélő költemény. Értelmesen és pontosan, tisztán, tagoltan, megfelelő ritmusban tud felolvasni szövegeket.  Ismert és könnyen érthető történetben párosítani tudja annak egyes szakaszait a konfliktus, bonyodalom, tetőpont fogalmával. Képes az általa jól ismert történetek szereplőit jellemezni, kapcsolatrendszerüket feltárni. Képes néhány példa közül kiválasztani az egyszerűbb metaforákat. Képes egyszerűbb meghatározást adnia következő fogalmakról: líra, epika, megszemélyesítés, dal, rím, ritmus, mítosz, motívum, konfliktus. Képes művek, műrészletek szöveghű felidézésére.  Az olvasott és megtárgyalt irodalmi művek nyomán képes azonosítani erkölcsi értékeket és álláspontokat, képes megfogalmazni saját erkölcsi ítéleteit. |

|  |  |
| --- | --- |
| **A fejlesztés várt eredményei a** **6. évfolyam végén** | A tanuló képes különböző hallott szövegek, információk megértésére, rövid összefoglaló reprodukálására, a szöveg mondanivalójának saját szavakkal történő megfogalmazása.  Az írásmű üzenetének, céljának, befogadójának megfelelő szókincset használ.  Személyes élményeit különböző szöveg-típusokban meg tudja fogalmazni (mese, elbeszélés, leírás, jellemzés, levél).  Tud szöveget alkotni az internetes műfajokban: pl. e-mail, komment.  Részt tud venni számára ismert témájú vitában, és képes érveket alkotni.  A tanuló el tudja különíteni a ritmikus szöveget a prózától. Felismeri a hexameteres szövegről, hogy az időmértékes, a felező tizenkettesről, hogy az ütemhangsúlyos. Fel tud sorolni három-négy művet Petőfitől és Aranytól, képes egyszerűbb összehasonlítást megfogalmazni Toldi alakjáról.  El tudja különíteni az egyszerűbb versekben és prózai szövegekben a nagyobb szerkezeti egységeket. Össze tudja foglalni néhány hosszabb mű cselekményét (*Toldi, Egri Csillagok)* meg tudja különböztetni, melyik közülük a regény és melyik az elbeszélő költemény. Értelmesen és pontosan, tisztán, tagoltan, megfelelő ritmusban tud felolvasni szövegeket. Ismert és könnyen érthető történetben párosítani tudja annak egyes szakaszait a konfliktus, bonyodalom, tetőpont fogalmával. Képes az általa jól ismert történetek szereplőit jellemezni, kapcsolatrendszerüket feltárni. Képes néhány példa közül kiválasztani az egyszerűbb metonímiákat. Képes egyszerűbb meghatározást adnia következő fogalmakról: líra, epika, rím, ritmus, monda, ballada, előhang, epizód, konfliktus, szállóige. Képes művek, műrészletek szöveghű felidézésére.  Az olvasott és megtárgyalt irodalmi művek nyomán képes azonosítani erkölcsi értékeket és álláspontokat, képes megfogalmazni saját erkölcsi ítéleteit. |

|  |  |
| --- | --- |
| **A fejlesztés várt eredményei hetedik évfolyam végén** | Képes érzelmeit kifejezni, álláspontját megfelelő érvek, bizonyítékok segítségével megvédeni. Össze tudja foglalni a szöveg tartalmát, tud önállóan jegyzetet és vázlatot készíteni. Képes az olvasott szöveg tartalmával kapcsolatos saját véleményét szóban és írásban megfogalmazni, állításait indokolni.  Ismeri és a törekszik a szövegalkotásban a különböző mondatfajták használatára.  Az ismertebb műfajokról tudja az alapvető információkat.  Képes a könnyebben besorolható művek műfaji azonosítására, 8–10 műfajt műnemekbe tud sorolni, és a műnemek lényegét meg tudja fogalmazni. A különböző regénytípusok műfaji jegyeit felismeri, a szereplőket jellemezni tudja, a konfliktusok mibenlétét fel tudja tárni. Felismeri az alapvető lírai műfajok sajátosságait különböző korok alkotóinak művei alapján (elsősorban 19–20. századi alkotások). Felismeri néhány lírai mű beszédhelyzetét, a megszólító-megszólított viszony néhány jellegzetes típusát, azonosítja a művek tematikáját, meghatározó motívumait. Felfedez műfaji és tematikus-motivikus kapcsolatokat, azonosítja a zenei és ritmikai eszközök típusait, felismeri funkciójukat, hangulati hatásukat. Konkrét szövegpéldán meg tudja mutatni a mindentudó és a tárgyilagos elbeszélői szerep különbözőségét, továbbá a közvetett és a közvetlen elbeszélésmód eltérését. Képes egyszerűbb meghatározást megfogalmazni a következő fogalmakról: novella, rapszódia, lírai én, hexameter, pentameter, disztichon, szinesztézia  Képes művek, műrészletek szöveghű felidézésére. |

|  |  |
| --- | --- |
| **A fejlesztés várt eredményei 8. évfolyam végén** | Képes érzelmeit kifejezni, álláspontját megfelelő érvek, bizonyítékok segítségével megvédeni, ugyanakkor empatikusan képes beleélni magát mások gondolatvilágába, érzelmeibe, megérti mások cselekvésének mozgatórugóit.  Képes a drámákban, filmekben megjelenő emberi kapcsolatok, cselekedetek, érzelmi viszonyulások, konfliktusok összetettségének értelmezésére és megvitatására. Az olvasott, megtárgyalt művek erkölcsi kérdésfeltevéseire véleményében, erkölcsi ítéleteiben, érveiben tud támaszkodni.  Képes a különböző megjelenésű és műfajú szövegek globális (átfogó) megértésére, a szöveg szó szerinti jelentésén túli üzenet értelmezésére, a szövegből információk visszakeresésére.  Képes az olvasott szöveg tartalmával kapcsolatos saját véleményét szóban és írásban megfogalmazni, állításait indokolni.  Néhány tömegkommunikációs műfajban képes kreatív szövegalkotásra. (hír, interjú, riport, tudósítás). Össze tudja foglalni a szöveg tartalmát, tud önállóan jegyzetet és vázlatot készíteni.  Gyakorolja a tanulást segítő papíralapú és számítógépes jegyzetelést, törekszik a legoptimálisabb egyéni forma kialakítására.  Képes különböző nézőpontú és műfajú szövegek alkotására: elbeszélés, jellemzés, vélemény.  Ismeri az írásban történő bemutatkozás szabályait a papíralapú és az online felületen (önéletrajz, blogbejegyzés, internetes közösségi portál).  Ismeri és a törekszik a szövegalkotásban a különböző mondatfajták használatára.  Felismeri az alapvető lírai műfajok sajátosságait különböző korok alkotóinak művei alapján (elsősorban 19–20. századi alkotások).  Azonosít képeket, alakzatokat, szókincsbeli és mondattani jellegzetességeket, a lexika jelentésteremtő szerepét megérti a lírai szövegekben, megismeri a kompozíció meghatározó elemeit (pl. tematikus szerkezet, tér- és időszerkezet, logikai szerkezet, beszédhelyzet és változása).  Képes néhány egyszerűbb meghatározás közül kiválasztani azt, amely a következő fogalmak valamelyikéhez illik: fordulat, retorika, paródia, helyzetkomikum, jellemkomikum.  Képes beszámolót, kiselőadást, prezentációt készíteni és tartani különböző írott és elektronikus forrásokból, kézikönyvekből, atlaszokból/szakmunkákból, a témától függően statisztikai táblázatokból, grafikonokból, diagramokból.  Képes művek, műrészletek szöveghű felidézésére. |

Történelem

|  |  |
| --- | --- |
| **A fejlesztés elvárt eredményei az 5. évfolyam végén** | A tanuló felismeri a különböző emberi közösségeknek (család, törzs stb.) az egyes történelmi korokban betöltött szerepét. Elfogadja az egyetemes emberi értékeket az ókori, középkori egyetemes és magyar kultúrkincs élményszerű megismerésével.  A tanuló felismeri, hogy a múltban való tájékozódást segítik a kulcsfogalmak és fogalmak, amelyek fejlesztik a történelmi tájékozódás és gondolkodás kialakulását. Tudja, hogy a történelmi jelenségeket, folyamatokat társadalmi, gazdasági tényezők együttesen befolyásolják.  Ismerje az időszámítás alapelemeit (korszak, évszázad, évezred) tudjon ez alapján kronológiai számításokat végezni. Tudja néhány kiemelkedő esemény időpontját. Legyen képes helyeket megkeresni, megmutatni térképen,( az Ókori Kelet országai) néhány kiemelt jelenség topográfiai helyét megjelölni vaktérképen. Legyen képes egyszerű térképeket másolni, alaprajzot készíteni.  Képes tankönyvi olvasmányok és képek által közvetített történetekből ismereteket szerezni az őskorról és az ókori Keletről.. Felismeri a történelmi térképek sajátosságait, a földrajzi térképekhez viszonyítva is.  A tanuló felismeri, hogy az ókori görögséget a közös nyelv, a mondai történetek, a vallás és az olimpiai játékok kapcsolták össze. Tisztában van azzal, hogy az ókori rómaiak olyan hatalmas birodalmat hoztak létre, mely a Kárpát-medence területére is kiterjedt, így fontos a pannóniai római örökségünk kulturális emlékeinek megismerése, A megismert történelmi fogalmakat helyesen alkalmazza. Képes a középkori Európa főbb változásainak a bemutatására, meghatározó vallásainak megkülönböztetésére jellegzetességeik alapján. A tanuló megbecsüli az országalapítók és -építők (uralkdók és közemberek) munkáját és emlékét. Megismeri és feldolgozza a magyarság régmúltját, a tények és a vitatott kérdések (eredet, rokonság stb.) együttes feltárásával is. Felismeri a mondák és valóság közötti kapcsolatokat és ellentmondásokat egyaránt. Látja a törökellenes harcok hősiességének máig ható példáját.  Felismeri az összefogás jelentőségét egy függetlenségéért küzdő nép életében.  Látja a történelmi személyiség szerepét, jelentőségét, képes személyek, csoportok tetteinek megindokolására, valamint történetek mesei és valóságos elemeinek megkülönbözetésére. Legyen képes saját vélemény megfogalmazása mellett mások véleményének figyelembe vételére. |

|  |  |
| --- | --- |
| **A fejlesztés elvárt eredményei a 6. évfolyam végén** | Elfogadja az egyetemes emberi értékeket a középkori és kora újkori egyetemes és magyar kultúrkincs élményszerű megismerésével. Felismeri a földrajzi felfedezések jelentőségét és hatását az európai és amerikai életmódra. Megérti a XVI‑XVII. századi vallási megújulás okait és jelentőségét. Képes élményszerű ismeretek szerzésére a kora újkori „fényes udvarokról”, információk gyűjtésére, képi és szöveges források együttes kezelésére, a történelmi és földrajzi atlasz együttes használatára.  Felismeri a török terjeszkedés megállításának jelentőségét hazánk és Európa szempontjából. Érzékeli, hogy két nagyhatalom közötti helyzetünk fokozott terhet rótt a társadalom minden rétegére.  A tanuló felismeri, hogy a polgárosodással párhuzamosan az szabadság, egyenlőség, testvériség eszméinek együttese nagy társadalmi mozgósító erővel hat. Hazafiságra nevelés a reformkor, a forradalom és a szabadságharc tanításának során. Megismeri és értékeli a korszak nagy történelmi személyiségei példamutató életét és munkásságát.( Kossuth Lajos, Széchenyi István szerepe)  Megismeri a reformkor legjelentősebb eredményeit, és értékeli ezek jelentőségét a korábbi magyarországi és a korabeli európai viszonyok tükrében. Tudja, hogy a társadalmi, gazdasági, politikai és vallási küzdelmek számos esetben összekapcsolódnak.  Képes különbséget tenni a történelem különböző típusú forrásai között,és felismeri a korszakra jellemző képeket, tárgyakat, épületeket. A tanuló képes a történetek a feldolgozása során különbséget tenni valós és fiktív alakok között.  Ismeri a híres történelmi személyiségek jellemzéséhez szükséges kulcsszavakat, cselekedeteket.  A tanuló képes történelmi ismeretet meríteni hallott és olvasott szövegekből, különböző médiumok anyagából.  Képes információt gyűjteni adott témához könyvtárban és múzeumban; olvasmányairól lényeget kiemelő jegyzetet készít.  Képes szóbeli beszámolót készíteni önálló gyűjtőmunkával szerzett ismereteiről, és kiselőadást tartani.  Ismeri az időszámítás alapelemeit (korszak, évszázad, évezred), tudjon ez alapján kronológiai számításokat végezni. Ismerje néhány kiemelkedő esemény időpontját. Képes egyszerű térképeket másolni, alaprajzot készíteni. Képes helyeket megkeresni, megmutatni térképen, néhány kiemelt jelenség topográfiai helyét megjelölni vaktérképen, valamint távolságot becsülni és számítani történelmi térképen.  Képes saját vélemény megfogalmazása mellett mások véleményének figyelembe vételére. |

|  |  |
| --- | --- |
| **A fejlesztés levárt eredményei a 7. évfolyam végén** | A tanuló képes az újkori és modernkori egyetemes és magyar történelmi jelenségek, események feldolgozásával a jelenben zajló folyamatok előzményeinek felismerésére. A tanuló felismeri, hogy a múltban való tájékozódást segítik a kulcsfogalmak és fogalmak pontos ismerete.  Képes összefüggéseket találni a térben és időben eltérő fontosabb történelmi események között.  Képes a középkor és az újkor egy-egy részterületének összehasonlítására. Tudja a XIX. századi Európa és Észak-Amerika történelmének közös vonásait.  Felismeri, hogy a középkori és az újkori vezető államok közül néhány a XIX. században és ma is vezető szerepet tölt be a politikai és gazdasági életben.  Ismeri a magyar történelem főbb csomópontjait, kiemelkedő gazdasági és társadalmi folyamatait, fontosabb történéseit a XIX. század második feléből. Képes elemezni a korszak eredményeit, összehasonlítva a korábbi magyarországi fejlődés ütemével. A tanuló felismeri az emberi élet értékeit kiélezett történelmi helyzetben, elutasítja a háború pusztításait. Megismeri az első világháborúhoz vezető történelmi folyamatokat, benne a szövetségkötéseket. Képes önállóan tájékozódni, a katonai eseményeket nyomon követni a térképen. A tanuló felismeri, hogy a háborút lezáró békéket kizárólag a győztesek érdekeinek megfelelően kötik meg. Képes nyomon követni térképen a területi változásokat.  Megérti a történelmi összefüggéseket, egyszerűbb háborús forrásokat képes elemezni. Tudatosul benne a trianoni békediktátum és országcsonkítás igazságtalansága, és nemzeti sorstragédiaként éli meg azt. Képes térképen bemutatni a Trianont követő területi változásokat, majd a revíziók ideiglenes eredményeit.  A tanuló felismeri a társadalmi kirekesztés különböző formáit, elutasítja az ún. fajelméletet, felismerve annak következményeit. Tudatosulnak benne azok az okoknak, amelyek a pusztító háborúhoz vezettek, és melynek része a népirtás és a holokauszt.  Képes önálló tudásbővítésre az iskolán kívül szerzett ismeretek (pl. filmek) felhasználásával. Ismeri és (pl. időszalagon, rendszerező táblán) ábrázolni tudja a háború fontosabb történései időrendjét, képes a térképen az egyidejűleg több fronton (és földrészen) is zajló események nyomon követésére. Tájékozott a háború fontosabb szereplőiről, megfelelően értékelve a tevékenységüket. |

|  |  |
| --- | --- |
| **A fejlesztés elvárt eredményei a 8. évfolyam végén** | A tanuló felismeri az európai kontinens természetellenes megosztottságának veszélyeit, képes ennek személyes sorsokon keresztül való átélésére. Látja a nukleáris háború lehetőségének veszélyeit.  Képes önállóan tájékozódni és véleményt alkotni az adott kor fordulópontjairól, valamint különböző időszakokat összevetni, összefüggések megállapítása céljából. Érvelni tud az egyes történelmi folyamatok (pl. globalizáció) kérdésében.  A tanuló ismeri Magyarország szovjet mintára történő erőszakos átalakítását, megérti a kommunista diktatúra jellegét és lényegét. Értékeli az 1956-ban az idegen elnyomás és zsarnokság ellen föllázadt emberek, közösségek bátorságát. Megismeri a kommunista diktatúrák embertelenségét, az ebből fakadó elnyomás, az alacsony életszínvonal jellegzetességeit, a vasfüggöny mögötti bezártság képtelen világát.  Ismeretek merít az akkor élt emberek visszaemlékezéseiből, valamint a vonatkozó múzeumok anyagából is. Képes véleményt megfogalmazni, és ezt tudja képviselni vitában is.  A tanuló felismeri a kommunista államberendezkedés fejlődésképtelenségét, tudatosulnak benne a bukás körülményei és következményei.  Tudja a két világrendszer vetélkedésének főbb történéseit. Képes a korszak főbb eseményeinek feldolgozására internet segítségével, korabeli sajtótudósítások és filmhíradók, valamint dokumentumfilmek felhasználásával. Képes önálló vélemény alkotására a XX. század közép-kelet-európai népeinek történetéről.  Ismeri hazánk útját a forradalom utáni megtorlástól a kádári időszak, a „legvidámabb barakk” főbb eseményein keresztül a rendszerváltozásig.  A tanuló tudja mérlegelni a globalizációs folyamatok előnyeit és hátrányait, képes megítélni a történelmi-társadalmi kérdéseket, folyamatokat a demokratikus értékek jegyében.  Ismeri a demokratikus intézményrendszer működése fontosságát, erősödik benne a haza iránt érzett elkötelezettség érzése.  Tudatosulnak a tanulóban a legfontosabb együttélési szabályok.  Ismeri napjaink legjellemzőbb politikai rendszereit  A tanuló felismeri a tudatos tervezés és a személyes felelősségvállalás jelentőségét. Ismer néhány gazdasági-pénzügyi alapfogalmat  Megérti a pénzkezelés szabályait, felismeri a családi gazdálkodás, tervezés fontosságát.  Képes szóbeli beszámolót készíteni önálló gyűjtőmunkával szerzett ismereteiről, és kiselőadást tartani.  Képes saját vélemény megfogalmazása mellett mások véleményének figyelembe vételére, és tud ezekre reflektálni.  Képes példák segítségével értelmezni az alapvető emberi, gyermek- és diákjogokat, valamint a társadalmi szolidaritás különböző formáit.  Képes példák segítségével bemutatni a legfontosabb állampolgári jogokat és kötelességeket, tudja értelmezni ezek egymáshoz való viszonyát. Képes a gazdasági és pénzügyi terület fontosabb szereplőit azonosítani, illetve egyszerű családi költségvetést készíteni, és mérlegelni a háztartáson belüli megtakarítási lehetőségeket |

Matematika

|  |  |
| --- | --- |
| **A fejlesztés várt eredményei az 5. évfolyam végén** | *Gondolkodási és megismerési módszerek*   * Halmazba rendezés adott tulajdonság alapján, részhalmaz felírása, felismerése. * Két véges halmaz közös része, két véges halmaz egyesítése, ezek felírása, ábrázolása. * Néhány elem kiválasztása adott szempont szerint. * Néhány elem sorba rendezése különféle módszerekkel. * Állítások igazságának eldöntésére, igaz és hamis állítások megfogalmazása. * Összehasonlításhoz szükséges kifejezések helyes használata. * Néhány elem összes sorrendjének felsorolása.   *Számtan, algebra*   * Racionális számok írása, olvasása, összehasonlítása, ábrázolása számegyenesen. * Ellentett, abszolút érték felírása. * Mérés, mértékegységek használata, átváltás egyszerű esetekben. * Két-három műveletet tartalmazó műveletsor eredményének kiszámítása, a műveleti sorrendre vonatkozó szabályok ismerete, alkalmazása. Zárójelek alkalmazása. * Szöveges feladatok megoldása következtetéssel. * Becslés, ellenőrzés segítségével a kapott eredmények helyességének megítélése. * A hosszúság, terület, térfogat, űrtartalom, idő, tömeg szabványmértékegységeinek ismerete. Mértékegységek egyszerűbb átváltásai gyakorlati feladatokban. Algebrai kifejezések gyakorlati használata a terület, kerület, felszín és térfogat számítása során.   *Összefüggések, függvények, sorozatok*   * Tájékozódás a koordinátarendszerben: pont ábrázolása, adott pont koordinátáinak a leolvasása. * Egyszerűbb grafikonok, elemzése. * Egyszerű sorozatok folytatása adott szabály szerint, szabályok felismerése, megfogalmazása néhány tagjával elkezdett sorozat esetén.   *Geometria*   * Térelemek, félegyenes, szakasz, szögtartomány, sík, fogalmának ismerete. * A geometriai ismeretek segítségével a feltételeknek megfelelő ábrák rajzolása. A körző, vonalzó célszerű használata. * A tanult síkbeli és térbeli alakzatok tulajdonságainak ismerete és alkalmazása feladatok megoldásában. * Téglalap kerületének és területének kiszámítása. * A téglatest felszínének és térfogatának kiszámítása. * A tanult testek térfogatának ismeretében mindennapjainkban található testek térfogatának, űrmértékének meghatározása.   *Valószínűség, statisztika*   * Egyszerű diagramok készítése, értelmezése, táblázatok olvasása. * Néhány szám számtani közepének kiszámítása. * Valószínűségi játékok, kísérletek során adatok tervszerű gyűjtése, rendezése, ábrázolása. |

|  |  |
| --- | --- |
| **A fejlesztés várt eredményei a 6. évfolyam végén** | *Gondolkodási és megismerési módszerek*   * Halmazba rendezés adott tulajdonság alapján, részhalmaz felírása, felismerése. * Két véges halmaz közös részének, két véges halmaz uniójának felírása, ábrázolása. * Néhány elem kiválasztása adott szempont szerint. * Néhány elem sorba rendezése különféle módszerekkel. * Állítások igazságának eldöntésére, igaz és hamis állítások megfogalmazása. * Összehasonlításhoz szükséges kifejezések helyes használata. * Néhány elem összes sorrendjének felsorolása.   *Számtan, algebra*   * Racionális számok írása, olvasása, összehasonlítása, ábrázolása számegyenesen. * Ellentett, abszolút érték, reciprok felírása. * Mérés, mértékegységek használata, átváltás egyszerű esetekben. * A mindennapi életben felmerülő egyszerű arányossági feladatok megoldása következtetéssel, az egyenes arányosság értése, használata. * Két-három műveletet tartalmazó műveletsor eredményének kiszámítása, a műveleti sorrendre vonatkozó szabályok ismerete, alkalmazása. Zárójelek alkalmazása. * Szöveges feladatok megoldása következtetéssel, (szimbólumok segítségével összefüggések felírása a szöveges feladatok adatai között). * Becslés, ellenőrzés segítségével a kapott eredmények helyességének megítélése. * A százalék fogalmának ismerete, a százalékérték kiszámítása. * Számok osztóinak, többszöröseinek felírása. Közös osztók, közös többszörösök kiválasztása. Oszthatósági szabályok (2, 3, 5, 9, 10, 100) ismerete, alkalmazása. * A hosszúság, terület, térfogat, űrtartalom, idő, tömeg szabványmértékegységeinek ismerete. Mértékegységek egyszerűbb átváltásai gyakorlati feladatokban. Algebrai kifejezések gyakorlati használata a terület, kerület, felszín és térfogat számítása során. * Elsőfokú egyismeretlenes egyenletek, egyenlőtlenségek megoldása szabadon választott módszerrel.   *Összefüggések, függvények, sorozatok*   * Tájékozódás a koordinátarendszerben: pont ábrázolása, adott pont koordinátáinak a leolvasása. * Egyszerűbb grafikonok, elemzése. * Egyszerű sorozatok folytatása adott szabály szerint, szabályok felismerése, megfogalmazása néhány tagjával elkezdett sorozat esetén.   *Geometria*   * Térelemek, félegyenes, szakasz, szögtartomány, sík, fogalmának ismerete. * A geometriai ismeretek segítségével a feltételeknek megfelelő ábrák pontos szerkesztése. A körző, vonalzó célszerű használata. * Alapszerkesztések: pont és egyenes távolsága, két párhuzamos egyenes távolsága, szakaszfelező merőleges, szögfelező, szögmásolás, merőleges és párhuzamos egyenesek. * Alakzatok tengelyese tükörképének szerkesztése, tengelyes szimmetria felismerése. * A tanult síkbeli és térbeli alakzatok tulajdonságainak ismerete és alkalmazása feladatok megoldásában. * Téglalap és a deltoid kerületének és területének kiszámítása. * A téglatest felszínének és térfogatának kiszámítása. * A tanult testek térfogatának ismeretében mindennapjainkban található testek térfogatának, űrmértékének meghatározása.   *Valószínűség, statisztika*   * Egyszerű diagramok készítése, értelmezése, táblázatok olvasása. * Néhány szám számtani közepének kiszámítása. * Valószínűségi játékok, kísérletek során adatok tervszerű gyűjtése, rendezése, ábrázolása. |

|  |  |
| --- | --- |
| **A fejlesztés várt eredményei a 7. évfolyam végén** | *Gondolkodási és megismerési módszerek*   * Elemek halmazba rendezése több szempont alapján. * Egyszerű állítások igaz vagy hamis voltának eldöntése, állítások tagadása. * Állítások, feltételezések, választások világos, érthető közlésének képessége, szövegek értelmezése egyszerűbb esetekben. * Kombinatorikai feladatok megoldása az összes eset szisztematikus összeszámlálásával. * Fagráfok használata feladatmegoldások során.   *Számtan, algebra*   * Biztos számolási ismeretek a racionális számkörben. A műveleti sorrendre, zárójelezésre vonatkozó szabályok ismerete, helyes alkalmazása. Az eredmény becslése, ellenőrzése, helyes és értelmes kerekítése. * Mérés, mértékegység használata, átváltás. Egyenes arányosság, fordított arányosság. * A százalékszámítás alapfogalmainak ismerete, a tanult összefüggések alkalmazása feladatmegoldás során. * A legnagyobb közös osztó kiválasztása az összes osztóból, a legkisebb pozitív közös többszörös kiválasztása a többszörösök közül. * Prímszám, összetett szám. Prímtényezős felbontás. * Egyszerű algebrai egész kifejezések helyettesítési értéke. Összevonás. Többtagú kifejezés szorzása egytagúval. * Négyzetre emelés, hatványozás pozitív egész kitevők esetén. * Elsőfokú egyenletek és egyenlőtlenségek. A matematikából és a mindennapi életből vett egyszerű szöveges feladatok megoldása következtetéssel, egyenlettel. Ellenőrzés. A megoldás ábrázolása számegyenesen. * A betűkifejezések és az azokkal végzett műveletek alkalmazása matematikai, természettudományos és hétköznapi feladatok megoldásában. * Számológép ésszerű használata a számolás megkönnyítésére.   *Összefüggések, függvények, sorozatok*   * Megadott sorozatok folytatása adott szabály szerint. * Az egyenes arányosság grafikonjának felismerése, a lineáris kapcsolatokról tanultak alkalmazása természettudományos feladatokban is. * Grafikonok elemzései a tanult szempontok szerint, grafikonok készítése, grafikonokról adatokat leolvasása. Táblázatok adatainak kiolvasása, értelmezése, ábrázolása különböző típusú grafikonon.   *Geometria*   * A tanuló a geometriai ismeretek segítségével képes jó ábrákat készíteni, pontos szerkesztéseket végezni. * Ismeri a tanult geometriai alakzatok tulajdonságait (háromszögek, négyszögek belső és külső szögeinek összege, nevezetes négyszögek szimmetriatulajdonságai), tudását alkalmazza a feladatok megoldásában. * Tengelyes és középpontos tükörkép szerkesztése. * Háromszögek, speciális négyszögek és a kör kerületének, területének számítása feladatokban. * A tanult testek (háromszög és négyszög alapú egyenes hasáb, forgáshenger) térfogatképleteinek ismeretében ki tudja számolni a mindennapjainkban előforduló testek térfogatát, űrmértékét.   *Valószínűség, statisztika*   * Valószínűségi kísérletek eredményeinek értelmes lejegyzése, relatív gyakoriságok kiszámítása. * Konkrét feladatok kapcsán a tanuló képes esélylatolgatásra, felismeri a biztos és a lehetetlen eseményt. * Zsebszámológép célszerű használata statisztikai számításokban. * Néhány kiemelkedő magyar matematikus nevének ismerete, esetenként kutatási területének, eredményének megnevezése. |

|  |  |
| --- | --- |
| **A fejlesztés várt eredményei a 8. évfolyam végén** | *Gondolkodási és megismerési módszerek*   * Elemek halmazba rendezése több szempont alapján. * Egyszerű állítások igaz vagy hamis voltának eldöntése, állítások tagadása. * Állítások, feltételezések, választások világos, érthető közlésének képessége, szövegek értelmezése egyszerűbb esetekben. * Kombinatorikai feladatok megoldása az összes eset szisztematikus összeszámlálásával. * Fagráfok használata feladatmegoldások során.   *Számtan, algebra*   * Biztos számolási ismeretek a racionális számkörben. A műveleti sorrendre, zárójelezésre vonatkozó szabályok ismerete, helyes alkalmazása. Az eredmény becslése, ellenőrzése., helyes és értelmes kerekítése. * Mérés, mértékegység használata, átváltás. Egyenes arányosság, fordított arányosság. * A százalékszámítás alapfogalmainak ismerete, a tanult összefüggések alkalmazása feladatmegoldás során. * A legnagyobb közös osztó kiválasztása az összes osztóból, a legkisebb pozitív közös többszörös kiválasztása a többszörösök közül. * Prímszám, összetett szám. Prímtényezős felbontás. * Egyszerű algebrai egész kifejezések helyettesítési értéke. Összevonás. Többtagú kifejezés szorzása egytagúval. * Négyzetre emelés, négyzetgyökvonás, hatványozás pozitív egész kitevők esetén. * Elsőfokú egyenletek és egyenlőtlenségek. A matematikából és a mindennapi életből vett egyszerű szöveges feladatok megoldása következtetéssel, egyenlettel. Ellenőrzés. A megoldás ábrázolása számegyenesen. * A betűkifejezések és az azokkal végzett műveletek alkalmazása matematikai, természettudományos és hétköznapi feladatok megoldásában. * Számológép ésszerű használata a számolás megkönnyítésére.   *Összefüggések, függvények, sorozatok*   * Megadott sorozatok folytatása adott szabály szerint. * Az egyenes arányosság grafikonjának felismerése, a lineáris kapcsolatokról tanultak alkalmazása természettudományos feladatokban is. * Grafikonok elemzései a tanult szempontok szerint, grafikonok készítése, grafikonokról adatokat leolvasása. Táblázatok adatainak kiolvasása, értelmezése, ábrázolása különböző típusú grafikonon.   *Geometria*   * A tanuló a geometriai ismeretek segítségével képes jó ábrákat készíteni, pontos szerkesztéseket végezni. * Ismeri a tanult geometriai alakzatok tulajdonságait (háromszögek, négyszögek belső és külső szögeinek összege, nevezetes négyszögek szimmetriatulajdonságai), tudását alkalmazza a feladatok megoldásában. * Tengelyes és középpontos tükörkép, eltolt alakzat képének szerkesztése. Kicsinyítés és nagyítás felismerése hétköznapi helyzetekben (szerkesztés nélkül). * A Pitagorasz-tételt kimondása és alkalmazása számítási feladatokban. * Háromszögek, speciális négyszögek és a kör kerületének, területének számítása feladatokban. * A tanult testek (háromszög és négyszög alapú egyenes hasáb, forgáshenger) térfogatképleteinek ismeretében ki tudja számolni a mindennapjainkban előforduló testek térfogatát, űrmértékét.   *Valószínűség, statisztika*   * Valószínűségi kísérletek eredményeinek értelmes lejegyzése, relatív gyakoriságok kiszámítása. * Konkrét feladatok kapcsán a tanuló érti az esély, a valószínűség fogalmát, felismeri a biztos és a lehetetlen eseményt. * Zsebszámológép célszerű használata statisztikai számításokban. * Néhány kiemelkedő magyar matematikus nevének ismerete, esetenként kutatási területének, eredményének megnevezése. |

Angol nyelv

|  |  |
| --- | --- |
| **A fejlesztés elvárt eredményei az 5. évfolyam végén** | *Hallott szöveg értése*  A tanuló   * ismert nyelvi eszközökkel kifejezett kérést, utasítást megért, arra cselekvéssel válaszol; * ismert nyelvi eszközökkel megfogalmazott kérdéseket megért; * ismert nyelvi eszközökkel, egyszerű mondatokban megfogalmazott szövegből fontos információt kiszűr.   *Beszédkészség*  A tanuló   * ismert nyelvi eszközökkel megfogalmazott kérdésekre egyszerű mondatban válaszol; * tanult minta alapján egyszerű mondatokban közléseket fogalmaz, kérdéseket tesz fel; * megértési probléma esetén segítséget kér.   *Olvasott szöveg értése*  A tanuló   * ismert nyelvi eszközökkel megfogalmazott, néhány szóból álló mondatokat elolvas; * ismert nyelvi eszközökkel, egyszerű mondatokból álló szövegben fontos információt megtalál; * ismert nyelvi eszközökkel megfogalmazott, egyszerű mondatokból álló szöveg lényegét megérti.   *Íráskészség*  A tanuló   * ismert nyelvi eszközökkel megfogalmazott, néhány szóból álló mondatokat helyesen leír; * egyszerű közléseket és kérdéseket tanult minta alapján írásban megfogalmaz. |

|  |  |
| --- | --- |
| **A fejlesztés elvárt eredményei a 6. évfolyam végén** | *Hallott szöveg értése*  A tanuló   * utasításokat megért, azokra cselekvéssel válaszol; * jórészt ismert nyelvi eszközökkel megfogalmazott kéréseket, kérdéseket, közléseket megért; * jórészt ismert nyelvi eszközökkel, egyszerű mondatokban megfogalmazott szövegből fontos információt kiszűr; * jórészt ismert nyelvi eszközökkel, egyszerű mondatokban megfogalmazott szöveg lényegét megérti.   *Beszédkészség*  A tanuló   * jórészt ismert nyelvi eszközökkel megfogalmazott kérdésekre egyszerű struktúrákba rendezett mondatokban válaszol; * jórészt tanult minta alapján egyszerű mondatokban közléseket megfogalmaz, * kérdéseket tesz fel; * megértési probléma esetén segítséget kér; * tanult minta alapján egyszerű párbeszédben részt vesz.   *Olvasott szöveg értése*  A tanuló   * jórészt ismert nyelvi eszközökkel megfogalmazott, egyszerű mondatokat elolvas; * jórészt ismert nyelvi eszközökkel egyszerű mondatokban megfogalmazott szövegben fontos információt megtalál; j * jórészt ismert nyelvi eszközökkel megfogalmazott, egyszerű mondatokból álló szöveg lényegét megért.   *Íráskészség*  A tanuló   * ismert nyelvi eszközökkel megfogalmazott, egyszerű mondatokat helyesen leír; * egyszerű közléseket és kérdéseket tanult minta alapján írásban megfogalmaz; * egyszerű, strukturált szöveget (baráti üzenet, üdvözlet) létrehoz. |

|  |  |
| --- | --- |
| **A fejlesztés elvárt eredményei a 7. évfolyam végén** | *Hallott szöveg értése*  A tanuló   * megérti azutasításokat, azokra cselekvéssel válaszol; * jórészt ismert nyelvi eszközökkel megfogalmazott kéréseket, kérdéseket, közléseket, eseményeket megért; * jórészt ismert nyelvi eszközökkel megfogalmazott szövegből fontos információt kiszűri; * jórészt ismert nyelvi eszközökkel, egyszerű mondatokban megfogalmazott szöveg lényegét megért; ismeretlen nyelvi elemek jelentését jórészt ismert nyelvi eszközökkel megfogalmazott szövegből kikövetkezteti.   *Beszédkészség*  A tanuló   * jórészt ismert nyelvi eszközökkel megfogalmazott kérdésekre egyszerű struktúrákba rendezett mondatokban válaszol; * egyszerű mondatokban közléseket megfogalmaz, * kérdéseket tesz fel, * eseményeket mesél el; * megértési probléma esetén segítséget kér; * részt vesz egyszerű párbeszédben, * beszélgetést kezdeményez, befejez.   *Olvasott szöveg értése*  A tanuló   * jórészt ismert nyelvi eszközökkel megfogalmazott szöveget elolvas; * jórészt ismert nyelvi eszközökkel megfogalmazott szövegben fontos információt megtalál; * jórészt ismert nyelvi eszközökkel megfogalmazott szöveg lényegét megérti; * jórészt ismert nyelvi eszközökkel megfogalmazott, egyszerű mondatokból álló szöveg lényegét megérti; * egyszerű, képekkel illusztrált szöveget megért; * ismeretlen nyelvi elemek jelentését jórészt ismert nyelvi elemek segítségével megfogalmazott szövegben kikövetkezteti.   *Íráskészség*  A tanuló   * jórésztismert nyelvi eszközökkel megfogalmazott szöveget helyesen leír; * egyszerű közléseket és kérdéseket írásban megfogalmaz; * egyszerű, strukturált szöveget (baráti üzenet, üdvözlet) létrehoz; * ismert struktúrák felhasználásával tényszerű információt közvetítő szöveget ír. |

|  |  |
| --- | --- |
| **A fejlesztés elvárt eredményei a 8. évfolyam végén** | *Hallott szöveg értése*  A tanuló   * utasításokat megért, azokra cselekvéssel válaszol; * jórészt ismert nyelvi eszközökkel megfogalmazott kéréseket, kérdéseket, közléseket, eseményeket megért; * jórészt ismert nyelvi eszközökkel megfogalmazott kb. 100 szavas szövegből fontos információt kiszűr; * jórészt ismert nyelvi eszközökkel, megfogalmazott kb. 100 szavas szöveg lényegét megérti; * ismeretlen nyelvi elem jelentését jórészt ismert nyelvi eszközökkel megfogalmazott kb. 100 szavas szövegből kikövetkeztetni; * jórészt ismert nyelvi elemek segítségével megfogalmazott kb. 100 szavas szövegben képes a lényeges információt a lényegtelentől elkülöníteni.   *Beszédkészség*  A tanuló   * jórészt ismert nyelvi eszközökkel megfogalmazott kérdésekre egyszerű struktúrákba rendezett mondatokban válaszol; * egyszerű mondatokban közléseket megfogalmaz, * kérdéseket feltesz, * eseményeket elmesél; * megértési probléma esetén segítséget kér; * egyszerű párbeszédben részt vesz; * fenntartja a beszélgetést, pl. új témát kezdeményez.   *Olvasott szöveg értése*  A tanuló   * jórészt ismert nyelvi eszközökkel megfogalmazott szöveg lényegét megérti; * ismeretlen nyelvi elemek jelentését jórészt ismert nyelvi elemek segítségével megfogalmazott szövegben kikövetkezteti; * jórészt ismert nyelvi eszközökkel megfogalmazott, kb. 100 szavas szöveget elolvas; * jórészt ismert nyelvi eszközökkel megfogalmazott, kb. 100 szavas szövegben fontos információt megtalál; * jórészt ismert nyelvi eszközökkel megfogalmazott, kb. 100 szavas szöveg lényegét megérti; * egyszerű történetet megérteni; jórészt ismert nyelvi elemek segítségével megfogalmazott kb. 100 szavas szövegben ismeretlen nyelvi elemek jelentését kikövetkezteti; * jórészt ismert nyelvi elemek segítségével megfogalmazott, kb.100 szavas szövegben a lényeges információt a lényegtelentől elkülöníti.   *Íráskészség*  A tanuló   * jórésztismert nyelvi eszközökkel megfogalmazott szöveget helyesen leír; * egyszerű közléseket és kérdéseket írásban megfogalmaz; * egyszerű, strukturált szöveget (üzenet, üdvözlet, baráti levelet) létrehoz; * ismert struktúrák felhasználásával tényszerű információt közvetítő kb. 50 szavas szöveget ír; * kb. 50-70 szavas jellemzést, beszámolót ír. |

Fizika

|  |  |  |
| --- | --- | --- |
| **A**  **fejlesztés elvárt eredményei 8. évfolyam végén** | A tanuló használja a számítógépet adatrögzítésre, információgyűjtésre.  Eredményeiről tartson pontosabb, a szakszerű fogalmak tudatos alkalmazására törekvő, ábrákkal, irodalmi hivatkozásokkal stb. alátámasztott prezentációt.  Ismerje fel, hogy a természettudományos tények megismételhető megfigyelésekből, célszerűen tervezett kísérletekből nyert bizonyítékokon alapulnak.  Váljon igényévé az önálló ismeretszerzés.  Legalább egy tudományos elmélet esetén kövesse végig, hogy a társadalmi és történelmi háttér hogyan befolyásolta annak kialakulását és fejlődését.  Használja fel ismereteit saját egészségének védelmére.  Legyen képes a mások által kifejtett véleményeket megérteni, értékelni, azokkal szemben kulturáltan vitatkozni.  A kísérletek elemzése során alakuljon ki kritikus szemléletmódja, egészséges szkepticizmusa. Tudja, hogy ismeretei és használati készségei meglévő szintjén további tanulással túl tud lépni.  Ítélje meg, hogy különböző esetekben milyen módon alkalmazható a tudomány és a technika, értékelje azok előnyeit és hátrányait az egyén, a közösség és a környezet szempontjából. Törekedjék a természet- és környezetvédelmi problémák enyhítésére.  Legyen képes egyszerű megfigyelési, mérési folyamatok megtervezésére, tudományos ismeretek megszerzéséhez célzott kísérletek elvégzésére.  Legyen képes ábrák, adatsorok elemzéséből tanári irányítás alapján egyszerűbb összefüggések felismerésére. Megfigyelései során használjon modelleket.  Legyen képes egyszerű arányossági kapcsolatokat matematikai és grafikus formában is lejegyezni. Az eredmények elemzése után vonjon le konklúziókat.  Ismerje fel a fény szerepének elsőrendű fontosságát az emberi tudás gyarapításában, ismerje a fényjelenségeken alapuló kutatóeszközöket, a fény alapvető tulajdonságait.  Képes legyen a sebességfogalmat különböző kontextusokban is alkalmazni.  Tudja, hogy a testek közötti kölcsönhatás során a sebességük és a tömegük egyaránt fontos, és ezt konkrét példákon el tudja mondani.  Értse meg, hogy egy adott testet érő gravitációs vonzást a Föld (vagy más égitest) gravitációs mezője okozza.  A tanuló tudja, hogy az energiával kapcsolatos köznapi szóhasználat egy rövidített kifejezési forma, amelynek megvan a szakmailag pontosabb változata is.  Magyarázataiban legyen képes az energiaátalakulások elemzésére, a hőmennyiséghez való kapcsolódásuk megvilágítására. Tudja használni az energiafajták elnevezését. Ismerje fel a hőmennyiség cseréjének és a hőmérséklet kiegyenlítésének kapcsolatát.  Fel tudjon sorolni többféle energiaforrást, ismerje alkalmazásuk környezeti hatásait. Tanúsítson környezettudatos magatartást, takarékoskodjon az energiával.  A tanuló minél több energiaátalakítási lehetőséget ismerjen meg, és képes legyen azokat azonosítani. Tudja értelmezni a megújuló és a nem megújuló energiafajták közötti különbséget.  A tanuló képes legyen arra, hogy az egyes energiaátalakítási lehetőségek előnyeit, hátrányait és alkalmazásuk kockázatait elemezze, tényeket és adatokat gyűjtsön, vita során az érveket és az ellenérveket csoportosítsa, és azokat a vita során felhasználja.  Képes legyen a sebesség, gyorsulás, tömeg, sűrűség, az erő, a nyomás fogalmának értelmezésére és kiszámítására egyszerű esetekben.  Tudja, hogy nem csak a szilárd testek fejtenek ki nyomást.  Tudja magyarázni a gázok nyomását a részecskeképpel.  Tudja, hogy az áramlások oka a nyomáskülönbség.  Tudja, hogy a hang miként keletkezik, és hogy a részecskék sűrűségének változásával terjed a közegben.  Tudja, hogy a hang terjedési sebessége gázokban a legkisebb, és szilárd anyagokban a legnagyobb.  Ismerje az elektromossággal kapcsolatos biztonsági szabályokat, az elektromos áramkör részeit, képes legyen egyszerű egyenáramú áramkörök összeállítására, és azokban az áramerősség mérésére.  Tudja, hogy az áramforrások mezőjének kvantitatív jellemzője a feszültség.  Tudja, hogy az elektromos fogyasztón energiaváltozás és átalakulás jön létre.  A tanuló képes legyen az erőművek alapvető szerkezét bemutatni.  Tudja, hogy az elektromos mező bármilyen módon történő előállítása terheli a környezetet. |  |

Kémia

|  |  |
| --- | --- |
| **A fejlesztés várt eredményei a 7. évfolyam végén** | Természettudományos gondolkozás (lényeglátás, problémaérzékenység, szempontkeresés, csoportosítás, rendszerbe foglalás igénye és képessége, asszociációs képesség, absztrakciós képesség, oksági összefüggések keresésének igénye, meglátása, belátása). Tudás, tudomány eredményeinek, tudósok munkásságának, magyar találmányok elismerése.  A modellalkotás mint tudományos megismerési módszer használata, korlátainak felismerése. Egyszerűbb kémiai **kísérlet**ek felelősségteljes elvégzése, azok elemzése, összevetése előző tapasztalatokkal, ismeretekkel. Fizikai változások ismerete, megkülönböztetése a kémiai változásoktól (halmazállapot-változás, oldódás, szűrés, desztilláció, adszorpció). Eligazodás a periódusos rendszerben. Egyszerűbb számítások végzése az **anyagmennyiség** és kémiai egyenletek alapján. |

|  |  |
| --- | --- |
| **A fejlesztés várt eredményei a nyolcadik évfolyam végén** | Természettudományos gondolkozás (lényeglátás, problémaérzékenység, szempontkeresés, csoportosítás, rendszerbe foglalás igénye és képessége, asszociációs képesség, absztrakciós képesség, oksági összefüggések keresésének igénye, meglátása, belátása). Tudás, tudomány eredményeinek, tudósok munkásságának, magyar találmányok elismerése.  A modellalkotás mint tudományos megismerési módszer használata, korlátainak felismerése.  Alapszintű ismerete néhány, az életben fontos fémnek, nemfémes elemnek és legfontosabb vegyületeiknek, felhasználásuknak, biológiai hatásuknak. Ismerete az élet makromolekuláinak, és azok legfontosabb funkcióinak. Jellegzetes kémiai változások ismerete, és ezek meghatározott szempontok szerinti csoportosítása. Annak a tudása, hogy az élő és az élettelen világ ugyanazokból az atomokból épül fel, és a szerkezet meghatározza a tulajdonságokat, hogy a legkülönbözőbb folyamatokban mindig érvényesül a tömeg-, energia- és az elektromos töltésmegmaradás törvénye, és ezeket a folyamatokat (általában) az energiaminimumra való törekvés irányítja. |

Természetismeret

|  |  |
| --- | --- |
| **A fejlesztés várt eredményei a két évfolyamos ciklus végén** | A tanuló tudjon anyagokat, kölcsönhatásokat, fizikai, kémiai változásokat felismerni, jellemezni. Értelmezze a jelenségeket az energiaváltozás szempontjából  Ismerje az emberi szervezet felépítését, működését, serdülőkori változásait és okait. Tudatosuljanak az egészséget veszélyeztető hatások, alapozódjon meg az egészséges életvitel szokásrendszere.  Formálódjon reális énképe, értse a családi és a társas kapcsolatok jelentőségét, élete irányításában kapjon döntő szerepet az erkölcsi értékrendnek való megfelelés. Legyen embertársaival empatikus és segítőkész.  Ismerje a Föld helyét a Világegyetemben, Magyarország helyét Európában.  Alakuljon ki átfogó kép hazai tájaink természetföldrajzi jellemzőiről, természeti-társadalmi erőforrásairól, gazdasági folyamatairól, környezeti állapotukról. Legyen képe a közöttük levő kölcsönhatásokról.  Ismerje hazánk legjellemzőbb életközösségeit, termesztett növényeit, a házban és ház körül élő állatait. Értse az élő és élettelen környezeti tényezők kölcsönhatását. Ismerje fel a környezet-szervezet-életmód, valamint a szervek felépítése és működése közötti összefüggéseket.  Tudjon tájékozódni a térképeken. Értelmezze helyesen a különböző tartalmú térképek jelrendszerét, használja fel az információszerzés folyamatában.  Erősödjön a természet és a haza iránti szeretete. Törekedjen a természeti és társadalmi értékek védelmére.  Ismerje fel szűkebb és tágabb környezetében az emberi tevékenység környezeti hatásait. Anyag- és energiatakarékos életvitelével, tudatos vásárlási szokásaival önmaga is járuljon hozzá a fenntartható fejlődéshez.  Legyen képes egyszerű kísérleteket, megfigyeléseket, méréseket önállóan, illetve. csoportban biztonságosan elvégezni, a tapasztalatokat rögzíteni, következtetéséket levonni.  Legyen nyitott, érdeklődő a világ megismerése iránt. Az internet és a könyvtár segítségével legyen képes tudása bővítésére. Legyenek saját ismeretszerzési, ismeretfeldolgozási módszerei. |

Biológia

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló érti az éghajlati övezetek kialakulásának okait és a biomok összetételének összefüggését az adott térséget jellemző környezeti tényezőkkel. Ismeri a globális környezetkárosítás veszélyeit, érti, hogy a változatosság és a biológiai sokféleség érték.  Ismeri és megfelelő algoritmus alapján tudja jellemezni a jellegzetes életközösségeket alkotó legfontosabb fajokat, tud belőlük táplálékláncot összeállítani. Példákkal tudja illusztrálni az élőlények közötti kölcsönhatások leggyakoribb formáit. Be tudja mutatni az egyes életközösségek szerkezetét, térbeli elrendeződésük hasonlóságait és különbségeit, ismeri az életközösségek változatosságának és változásának okait.  Tud különbséget tenni csoportosítás és rendszerezés között, tisztában van a fejlődéstörténeti rendszer alapjaival. Ismeri az élővilág országait, törzseit és jellegzetes osztályait. Morfológiai jellegzetességek alapján ismert élőlények el tud helyezni a fejlődéstörténeti rendszerben (maximum osztály szintig).  Látja a sejtek, szövetek, és szervek felépítése és működése közötti összefüggést. Érti a sejtszintű és a szervezetszintű életfolyamatok közötti kapcsolatot.  Ismeri az ivaros és az ivartalan szaporodás előnyeit és hátrányait, szerepüket a fajok fennmaradásában, a földi élet változatosságának fenntartásában.  Tisztában van saját teste felépítésével és alapvető működési sajátosságaival, a férfi és a nő közötti különbséggel és a kamaszkor biológiai-pszichológiai problémáival. Ismeri a betegségek kialakulásának okait, megelőzésük és felismerésük módjait, az egészséges életmód és az elsősegélynyújtás legfontosabb szabályait. Érti a szűrővizsgálatok jelentőségét a betegségek sikeres gyógyításában.  Önállóan és társaival együttdolgozva tud megfigyeléseket, vizsgálódásokat, kísérleteket végezni, tapasztalatairól feljegyzéseket készíteni, valamint jártassággal rendelkezik a mikroszkóp használatában. |

Földrajz

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanulók átfogó és reális képzettel rendelkezzenek a Föld egészéről és annak kisebb-nagyobb egységeiről (a földrészekről és a világtengerről, a kontinensek karakteres nagytájairól és tipikus tájairól, valamint a világgazdaságban kiemelkedő jelentőségű országcsoportjairól, országairól). Legyen átfogó ismeretük földrészünk, azon belül a meghatározó és a hazánkkal szomszédos országok természet- és társadalomföldrajzi sajátosságairól, lássak azok térbeli és történelmi összefüggéseit, érzékeljék a földrajzi tényezők életmódot meghatározó szerepét. Birtokoljanak reális ismereteket a Kárpát-medencében fekvő hazánk földrajzi jellemzőiről, erőforrásairól és az ország gazdasági lehetőségeiről az Európai Unió keretében. Legyenek tisztában az Európai Unió meghatározó szerepével, jelentőségével.  Ismerjék fel a földrajzi övezetesség kialakulásában megnyilvánuló összefüggéseket és törtvényszerűségeket. Legyenek képesek alapvető összefüggések, tendenciák felismerésére és megfogalmazására az egyes földrészekre vagy országcsoportokra, tájakra jellemző természeti jelenségekkel, társadalmi-gazdasági folyamatokkal kapcsolatban, ismerjék fel az egyes országok, országcsoportok helyét a világ társadalmi-gazdasági folyamataiban. Érzékeljék az egyes térségek, országok társadalmi-gazdasági adottságai jelentőségének időbeli változásait. Ismerjék fel a globalizáció érvényesülését regionális példákban. Ismerjék hazánk társadalmi-gazdasági fejlődésének jellemzőit összefüggésben a természeti erőforrásokkal. Értsék, hogy a hazai gazdasági, társadalmi és környezeti folyamatok világméretű vagy regionális folyamatokkal függenek össze.  Tudják példákkal bizonyítani a társadalmi-gazdasági folyamatok környezetkárosító hatását, a lokális problémák globális következmények elvének érvényesülését. Legyenek tisztában a Földet fenyegető veszélyekkel, értsék a fenntarthatóság lényegét példák alapján, ismerjék fel, hogy a Föld sorsa a saját magatartásukon is múlik.  Rendelkezzenek a tanulók valós képzetekkel a környezeti elemek méreteiről, a számszerűen kifejezhető adatok és az időbeli változások nagyságrendjéről. Tudjanak nagy vonalakban tájékozódni a földtörténeti időben. Legyenek képesek természet-, illetve társadalom- és gazdaságföldrajzi megfigyelések végzésére, a különböző nyomtatott és elektronikus információhordozókból földrajzi tartalmú információk gyűjtésére, összegzésére, a lényeges elemek kiemelésére. Ezek során alkalmazzák digitális ismereteiket. Legyenek képesek megadott szempontok alapján bemutatni földrajzi öveket, földrészeket, országokat és tipikus tájakat.  Legyenek képesek a tanulók a térképet információforrásként használni, szerezzék meg a logikai térképolvasás képességét. A topográfiai ismereteikhez tudjanak földrajzi-környezeti tartalmakat kapcsolni. Topográfiai tudásuk alapján a tanulók biztonsággal tájékozódjanak a köznapi életben a földrajzi térben, illetve a térképeken, és alkalmazzák topográfiai tudásukat más tantárgyak tanulása során is.  Legyenek képesek a társakkal való együttműködésre. Alakuljon ki bennük az igény arra, hogy későbbi életük folyamán önállóan tovább gyarapítsák földrajzi ismereteiket. |

Erkölcstan

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló tisztában van az egészség megőrzésének jelentőségével, és tudja, hogy maga is felelős ezért.  Tudatában van annak, hogy az emberek sokfélék, és elfogadja a testi és lelki vonásokban megnyilvánuló sokszínűséget, valamint az etnikai és kulturális különbségeket.  Gondolkodik saját személyiségjegyein, törekszik vélekedéseinek és tetteinek utólagos értékelésére.  Gondolkodik rajta, hogy mit tekint értéknek; tudja, hogy ez befolyásolja a döntéseit, és hogy időnként választania kell még a számára fontos értékek között is.  Képes különféle szintű kapcsolatok kialakítására és ápolására; átlátja saját kapcsolati hálójának a szerkezetét; rendelkezik a konfliktusok kezelésének és az elkövetett hibák kijavításának néhány, a gyakorlatban jól használható technikájával.  Fontos számára a közösséghez való tartozás érzése; képes átlátni és elfogadni a közösségi normákat.  Nyitottan fogadja a sajátjától eltérő véleményeket, szokásokat és kulturális, illetve vallási hagyományokat.  Érzékeli, hogy a társadalom tagjai különféle körülmények között élnek, képes együttérzést mutatni az elesettek iránt, és lehetőségéhez mérten szerepet vállal a rászorulók segítésében. Megbecsüli a neki nyújtott segítséget.  Tisztában van azzal, hogy az emberi tevékenység hatással van a környezet állapotára, és törekszik rá, hogy életvitelével minél kevésbé károsítsa a természetet.  Ismeri a modern technika legfontosabb előnyeit és hátrányait, s felismeri magán a függőség kialakulásának esetleges előjeleit.  Tisztában van vele, hogy a reklámok a nézők befolyásolására törekszenek, és kritikusan viszonyul a különféle médiaüzenetekhez.  Érti, hogy a világ megismerésének többféle útja van (különböző világképek és világnézetek), s ezek mindegyike a maga sajátos eszközeivel közelít ugyanahhoz a valósághoz. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló megérti, hogy az ember egyszerre biológiai és tudatos lény, akit veleszületett képességei alkalmassá tesznek a tanulásra, mások megértésre és önmaga vizsgálatára.  Érti, hogy az emberek viselkedését, döntéseit tudásuk, gondolataik, érzelmeik, vágyaik, nézeteik és értékrendjük egyaránt befolyásolják.  Képes reflektálni saját maga és mások gondolataira, motívumaira és tetteire.  Életkorának megfelelő szinten ismeri önmagát, hosszabb távú elképzeléseinek kialakításakor képes reálisan felmérni a lehetőségeit.  Képes erkölcsi szempontok szerint mérlegelni különféle cselekedeteket, és el tudja viselni az értékek közötti választással együtt járó belső feszültséget.  Képes ellenállni a csoportnyomásnak, és saját értékrendje szerinti autonóm döntéseket hozni.  Tisztában van vele, hogy baráti- és párkapcsolataiban felelősséggel tartozik a társaiért.  Kialakultak benne az európai identitás csírái.  Nyitott más kultúrák értékeinek megismerésére és befogadására.  Érti a szabályok szerepét az emberi együttélésben, s e belátás alapján igyekszik alkalmazkodni hozzájuk; igényli azonban, hogy maga is alakítója lehessen a közösségi szabályoknak.  Van elképzelése saját jövőjéről, és tisztában van vele, hogy céljai eléréséért erőfeszítéseket kell tennie.  Életkorának megfelelő szinten tisztában van vele, hogy minden döntés szabadsága egyúttal felelősséggel is jár.  Fontosnak érzi a közösséghez tartozást, miközben törekszik személyes autonómiájának megőrzésére.  Képes megfogalmazni, hogy mi okoz neki örömet, illetve rossz érzést.  Tisztában van a függőséget okozó szokások súlyos következményeivel.  Tudja, hogy ugyanazt a dolgot különböző emberek eltérő módon ítélhetik meg, ami konfliktusok forrása lehet. |

Informatika

|  |  |
| --- | --- |
| **A fejlesztés várt eredményei a hatodik évfolyam végén** | *A tanuló az informatikai eszközök használata témakör végére*  ismerje a számítógép részeinek és alapvető perifériáinak funkcióit, tudja azokat önállóan használni;  legyen képes kezelni a billentyűzetet és az egeret;  ismerje a mappaszerkezetben való tájékozódás alapfogalmait;  tudjon a könyvtárszerkezetben tájékozódni, mozogni, könyvtárat váltani, fájlt keresni;  tudjon mappát másolni, mozgatni, létrehozni és törölni;  ismerje az informatikai környezetben való munkavégzés alapszabályait;  tudjon önállóan kommunikálni ismert programokkal;  ismerjen a számítógép előtt végzett munka káros hatásait csökkentő szabályokat és mozgásgyakorlatokat;  ismerjen alapvető adatvédelmi szabályokat.  *A tanuló az alkalmazói ismeretek témakör végére*  tudjon egyszerű rajzos dokumentumot elkészíteni, módosítani, háttértárra menteni;  tudjon különböző dokumentumokból származó részleteket saját munkájában elhelyezni;  *A tanuló az információs társadalom témakör végére*  ismerje az informatikai biztonsággal kapcsolatos fogalmakat;  ismerje az adatvédelemmel kapcsolatos fogalmakat;  ismerje az adatvédelem érdekében alkalmazható lehetőségeket;  ismerje az informatikai eszközök etikus használatára vonatkozó szabályokat;  szerezzen gyakorlatot az információforrások saját dokumentumokban való feltüntetésében.  *A tanuló a könyvtári informatika témakör végére*  a különböző konkrét tantárgyi feladataihoz képes az iskolai könyvtárban a megadott forrásokat megtalálni  konkrét nyomtatott és elektronikus forrásokban képes megkeresni a megoldáshoz szükséges információkat;  el tudja dönteni, mikor vegye igénybe az iskolai vagy a lakóhelyi könyvtár szolgáltatásait. |

|  |  |
| --- | --- |
| **A fejlesztés várt eredményei a nyolcadik évfolyam végén** | *A tanuló az informatikai eszközök használata témakör végére*  ismerjen meg különböző informatikai környezeteket;  ismerje és tudja használni egy operációs rendszer, valamint a számítógépes hálózat alapszolgáltatásait;  ismerje az informatikai eszközökkel kapcsolatos függőség néhány jellemzőjét, legyen képes tenni a függőség kialakulása ellen;  tudja megkülönböztetni a számítógép és egyéb informatikai eszközök főbb részegységeit;  ismerje a legfontosabb perifériák működési elveit;  önállóan legyen képes a tanult feladattípusok azonosítására, a megoldáshoz szükséges hardver- és szoftvereszközök kiválasztására és használatára.  *A tanuló az alkalmazói ismeretek témakör végére*  tudjon különböző típusú dokumentumokba különböző objektumokat beilleszteni;  tudjon szöveget, képet, rajzot is tartalmazó dokumentumot minta vagy leírás alapján elkészíteni;  tudjon médiaelemeket minta vagy leírás alapján elkészíteni;  tudjon egyszerű táblázatot létrehozni;  ismerje a diagramok szerkesztésének, módosításának lépéseit;  tudjon bemutatót készíteni.  *A tanuló a problémamegoldás informatikai eszközökkel és módszerekkel témakör végére*  lássa át a problémamegoldás folyamatát;  ismerje és használja az algoritmus leíró eszközöket;  ismerje egy programozási nyelv alapszintű utasításait;  tudjon kódolni algoritmusokat;  tudjon egyszerű vezérlési feladatokat megoldani fejlesztői környezetben;  ismerjen és alkalmazzon tervezési eljárásokat;  legyen képes meghatározni az eredményt a bemenő adatok alapján;  legyen képes tantárgyi szimulációs programok használatára.  *A tanuló az infokommunikáció témakör végére*  legyen képes megkeresni a kívánt információt;  legyen képes az információ értékelésére;  legyen képes előkészíteni az információt weben történő publikálásra;  tudja megkülönböztetni a publikussá tehető és a védendő adatait;  használja a legújabb infokommunikációs technológiákat, szolgáltatásokat.  *A tanuló az információs társadalom témakör végére*  ismerje az informatikai biztonsággal és adatvédelemmel kapcsolatos fogalmakat;  ismerje az adatokkal való visszaélésekből származó veszélyeket és következményeket;  ismerjen megbízható információforrásokat;  legyen képes értékelni az információ hitelességét;  ismerje az informatikai eszközök etikus használatára vonatkozó szabályokat;  ismerje az információforrások etikus felhasználási lehetőségeit;  ismerje fel az informatikai eszközök használatának az emberi kapcsolatokra vonatkozó következményeit;  ismerjen néhány elektronikus szolgáltatást;  legyen képes a szolgáltatások igénybevételére, használatára, lemondására.  *A tanuló a könyvtári informatika témakör végére*  a könyvtár és az internet szolgáltatásait igénybe véve képes önállóan releváns forrásokat találni konkrét tantárgyi feladataihoz;  a választott forrásokat képes alkotóan és etikusan felhasználni a feladatmegoldásban;  képes alkalmazni a más tárgyakban tanultakat (pl. informatikai eszközök használata, szövegalkotás);  egyszerű témában képes az információs problémamegoldás folyamatát önállóan végrehajtani. |

Hon- és népismeret

|  |  |
| --- | --- |
| **A fejlesztés várt eredményei az évfolyam végén** | A tanulók megismerik lakóhelyük, szülőföldjüktermészeti adottságait, hagyományos gazdasági tevékenységeit, néprajzi jellemzőit, történetének nevezetesebb eseményeit, jeles személyeit. A tanulási folyamatban kialakul az egyéni, családi, közösségi, nemzeti azonosságtudatuk.  Általános képet kapnak a hagyományos gazdálkodó életmód fontosabb területeiről, a család felépítéséről, a családon belüli munkamegosztásról. A megszerzett ismeretek birtokában képesek lesznek értelmezni a más tantárgyakban felmerülő népismereti tartalmakat.  Felfedezik a jeles napok, ünnepi szokások, az emberi élet fordulóihoz kapcsolódó népszokások, valamint a társas munkák, közösségi alkalmak hagyományainak jelentőségét, közösségmegtartó szerepüket a paraszti élet rendjében. Élményszerűen, hagyományhű módon elsajátítják egy-egy jeles nap, ünnepkör köszöntő vagy színjátékszerű szokását, valamint a társas munkák, közösségi alkalmak népszokásait és a hozzájuk kapcsolódó tevékenységeket.  Megismerik a magyar nyelvterület földrajzi-néprajzi tájainak, tájegységeinek hon- és népismereti, néprajzi jellemzőit. Világossá válik a tanulók számára, hogyan függ össze egy táj természeti adottsága a gazdasági tevékenységekkel, a népi építészettel, hogyan élt harmonikus kapcsolatban az ember a természettel. |

Ének-zene

|  |  |
| --- | --- |
| **A fejlesztés várt eredményei az**  **5. évfolyam végén** | Az énekes anyagból 5 dalt és zenei szemelvényt emlékezetből énekelnek stílusosan és kifejezően csoportban és egyénileg is. Törekvés a többszólamú éneklésre. A generatív készségfejlesztés eredményeként továbbfejlődött érzetük, metrum-, ritmus-, formaérzékük és dallami készségük.  A tanult zenei elemeket felismerik. Előkészítés után a tanult zenei anyagnál könnyebb gyakorló feladatokat szolmizálva olvasnak.  Képesek egy-egy zenemű tartalmát közvetítő kifejezőeszközöket, megoldásokat felismerni és megnevezni. (tempó, karakter, dallam, hangszín, formai megoldások).  A többször meghallgatott zeneműveket felismerik hallás után. A zenehallgatásra ajánlott, többféle stílusból, zenei korszakból kiválasztott zeneművek egy részét (min. 5 alkotás) megismerték. |

|  |  |
| --- | --- |
| **A várt eredményei a**  **6. évfolyam fejlesztés végén** | Az énekes anyagból 5 dalt és zenei szemelvényt emlékezetből énekelnek stílusosan és kifejezően csoportban és egyénileg is. Törekvés a többszólamú éneklésre. A generatív készségfejlesztés eredményeként továbbfejlődött érzetük, metrum-, ritmus-, formaérzékük és dallami készségük.  A tanult zenei elemeket felismerik. Előkészítés után a tanult zenei anyagnál könnyebb gyakorló feladatokat szolmizálva olvasnak.  Képesek egy-egy zenemű tartalmát közvetítő kifejezőeszközöket, megoldásokat felismerni és megnevezni. (tempó, karakter, dallam, hangszín, dinamika, formai megoldások).  A többször meghallgatott zeneműveket felismerik hallás után. A zenehallgatásra ajánlott, többféle stílusból, zenei korszakból kiválasztott zeneművek egy részét (min. 5 alkotás) megismerték. |

|  |  |
| --- | --- |
| **fejlesztés várt eredményei a**  **7. évfolyam A végén** | Az énekes anyagból 7 dalt és zenei szemelvényt emlékezetből énekelnek kifejezően csoportban.  A generatív készségfejlesztés eredményeként továbbfejlődött a ritmusérzékük, dallami készségeik, többszólamú és harmonikus hallásuk, formaérzékük.  Az új zenei elemeket felismerik kottaképről. Előkészítést követően a megismert zenei anyagnál könnyebb gyakorló feladatokat szolmizálva olvassák.  Képesek egy-egy zenemű adekvát befogadására annak adott funkciójához, stílusához, műfajához mérten.  A zenehallgatásra ajánlott, stílusból, zenei korszakból kiválasztott zeneműveket (min. 10 alkotás) megismerték, a halott műveket jellemző részleteik alapján felismerik. |

|  |  |
| --- | --- |
| **A fejlesztés várt eredményei a**  **8. évfolyam végén** | Az énekes anyagból 8 dalt és zenei szemelvényt emlékezetből énekelnek kifejezően csoportban.  A generatív készségfejlesztés eredményeként továbbfejlődött a ritmusérzékük, dallami készségeik, többszólamú és harmonikus hallásuk, formaérzékük.  Az új zenei elemeket felismerik kottaképről. Előkészítést követően a megismert zenei anyagnál könnyebb gyakorló feladatokat szolmizálva olvassák.  Képesek egy-egy zenemű adekvát befogadására annak adott funkciójához, stílusához, műfajához mérten.  A zenehallgatásra ajánlott, stílusból, zenei korszakból kiválasztott zeneműveket (min. 10 alkotás) megismerték, a halott műveket jellemző részleteik alapján felismerik. |

Vizuális kultúra

|  |  |
| --- | --- |
| **A fejlesztés várt eredményei a két évfolyamos ciklus végén** | * A vizuális nyelv és kifejezés eszközeinek megfelelő alkalmazása az alkotó tevékenység során a vizuális emlékezet segítségével és megfigyelés alapján. * Egyszerű kompozíciós alapelvek a kifejezésnek megfelelő használata a képalkotásban. * Térbeli és időbeli változások lehetséges vizuális megjelenéseinek értelmezése, és egyszerű mozgásélmények, időbeli változások megjelenítése. * A mindennapokban használt vizuális jelek értelmezése, ennek analógiájára saját jelzésrendszerek kialakítása. * Szöveg és kép együttes jelentésének értelmezése különböző helyzetekben és alkalmazása különböző alkotó jellegű tevékenység során. * Az épített és tárgyi környezet elemző megfigyelése alapján egyszerű következtetések megfogalmazása. * Néhány rajzi és tárgykészítési tecnika megfelelő használata az alkotótevékenység során. * Reflektálás társművészeti alkotásokra vizuális eszközökkel. * A legfontosabb művészettörténeti korok azonosítása. * Vizuális jelenségek, tárgyak, műalkotások elemzése során a vizuális megfigyelés pontos megfogalmazása. * Fontosabb szimbolikus és kultárális üzenetet közvetítő tárgyak felismerése. * A vizuális megfigyelés és elemzés során önálló kérdések megfogalmazása. * Önálló vélemény megfogalmazása saját és mások munkájáról. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | Célirányos vizuális megfigyelési szempontok önálló alkalmazása.  A vizuális nyelv és kifejezés eszközeinek tudatos és pontos alkalmazása az alkotótevékenység során adott célok kifejezése érdekében.  Bonyolultabb kompozíciós alapelvek használata kölönböző célok érdekében.  Térbeli és időbeli változások vizuális megjelenítésének kifejező vagy közlő szándéknak megjelelő értelmezése, és következtetések megfogalmazása.  Alapvetően közlő funkcióban lévő képi vagy képi és szöveges megjelenések egyszerű értelmezése.  Az épített és tárgyi környezet elemző megfigyelése alapján összetettebb következtetések megfogalmazása.  Több jól megkülönböztethető technika, médium (pl. állókép-mozgókép, síkbeli-térbeli) tudatos használata az alkotótevékenység során.  A médiatudatos gondolkodás megalapozása a vizuális kommunikációs eszközök és formák rendszerezőbb feldolgozása kapcsán.  A mozgóképi közlésmód, az írott sajtó és az online kommunikáció szövegszervező alapeszközeinek felismerése.  Mozgóképi szövegek megkülönböztetése a valóság ábrázolásához való viszony, alkotói szándék és nézői elvárás karaktere szerint.  Társművészeti kapcsolatok lehetőségeinek értelmezése.  A legfontosabb kultúrák, művészettörténeti korok, stílusirányzatok megkülönböztetése és a meghatározó alkotók műveinek felismerése.  Vizuális jelenségek, tárgyak, műalkotások árnyaltabb elemzése, összehasonlítása.  A vizuális megfigyelés és elemzés során önálló kérdések megfogalmazása.  Önálló vélemény megfogalmazása saját és mások munkájáról. |

Technika- és életvitel

|  |  |
| --- | --- |
| **A fejlesztés várt eredményei a 5. évfolyam végén** | Tapasztalatok megfogalmazása a környezet elemeiről, állapotáról, a környezetátalakító tevékenységgel járó felelősség belátása.  Tapasztalatok az ételkészítéssel, élelmiszerekkel összefüggő munkatevékenységekről.  Ételkészítés és tárgyalkotás során a technológiák helyes alkalmazása, eszközök szakszerű, biztonságos használata.  Elemi műszaki rajzi ismeretek alkalmazása a tervezés és a kivitelezés során.  Az elkészült produktumok (ételek, tárgyak, modellek) reális értékelése, a hibák felismerése, a javítás, fejlesztés lehetőségeinek meghatározása.  A tárgyi környezetben végzett tevékenységek biztonságossá, környezettudatossá, takarékossá és célszerűvé válása.  A gyalogos és kerékpáros közlekedés KRESZ szerinti szabályainak, valamint a tömegközlekedés szabályainak biztonságos alkalmazása.  A vasúti közlekedésben való biztonságos és udvarias részvétel. |

|  |  |
| --- | --- |
| **A fejlesztés várt eredményei a két évfolyamos ciklus végén** | Tapasztalatok megfogalmazása a környezet elemeiről, állapotáról, a környezetátalakító tevékenységgel járó felelősség belátása.  Tapasztalatok az ételkészítéssel, élelmiszerekkel összefüggő munkatevékenységekről.  Ételkészítés és tárgyalkotás során a technológiák helyes alkalmazása, eszközök szakszerű, biztonságos használata.  Elemi műszaki rajzi ismeretek alkalmazása a tervezés és a kivitelezés során.  Az elkészült produktumok (ételek, tárgyak, modellek) reális értékelése, a hibák felismerése, a javítás, fejlesztés lehetőségeinek meghatározása.  Az ember közvetlen tárgyi környezetének megőrzésére, alakítására vonatkozó szükségletek felismerése, a tevékenységek és beavatkozások következményeinek előzetes, helyes felismerése, az azzal járó felelősség belátása.  A tárgyi környezetben végzett tevékenységek biztonságossá, környezettudatossá, takarékossá és célszerűvé válása.  A gyalogos és kerékpáros közlekedés KRESZ szerinti szabályainak, valamint a tömegközlekedés szabályainak biztonságos alkalmazása.  A kerékpár karbantartásához szükséges ismeretek elsajátítása.  A vasúti közlekedésben való biztonságos és udvarias részvétel.  Tájékozódás közúti és vasúti menetrendekben, útvonaltérképeken. Útvonalterv olvasása, készítése. |

|  |  |
| --- | --- |
| **A fejlesztés várt eredményei a ciklus végén** | Az egészséges, biztonságos, környezettudatos otthon működtetéséhez szükséges praktikus életvezetési ismeretek elsajátítása, készségek kialakulása.  A háztartás elektromos, víz-, szennyvíz-, gáz- és más tüzelőberendezéseinek biztonságos kezelése, takarékos és felelős használata, a használattal járó veszélyek és környezeti hatások tudatosulása, hibák, működészavarok felismerése. Egyszerű karbantartási, javítási munkák önálló elvégzése.  Környezettudatosság a háztartási hulladékok kezelése során.  A víz- és energiafogyasztással, hulladékokkal kapcsolatos mennyiségek és költségek érzékelésének, becslésének képessége.  Elköteleződés a takarékos életvitel és a környezetkímélő technológiák mellett.  A kerékpárosokra vonatkozó közlekedési szabályok tudatos készségszintű alkalmazása.  Tájékozottság a közlekedési környezetben.  Tudatos közlekedési magatartás.  A közlekedési morál alkalmazása.  Környezettudatos közlekedésszemlélet.  Alapvető tájékozottság a továbbtanulási lehetőségekről, elképzelés a saját felnőttkori életről, pályaválasztási lehetőségek mérlegelése.  Tapasztalatok, ismeretek, véleményalkotás a meglátogatott munkahelyekről, ezek összevetése a személyes tervekkel.  Az adottságok, képességek, igények, lehetőségek összhangjának keresése.  A munkatevékenységnek az önmegvalósítás részeként történő értékelése.  A munkába álláshoz szükséges alapkészségek és ismeretek elsajátítása. |

Testnevelés és sport

|  |  |
| --- | --- |
| **A fejlesztés várt eredményei az ötödik évfolyamos ciklus végén** | *Természetes és nem természetes mozgásformák*  A gyakorláshoz szükséges alakzatok öntevékeny gyors kialakítása.  Öntevékeny részvétel a szervezési feladatok végrehajtásában.  A bemelegítésre, a sokoldalú előkészítésre, valamint a képességfejlesztésre alkalmas mozgásformák, gyakorlatok folyamatos, pontosságra törekvő és megfelelő intenzitású végrehajtása.  8−10 gyakorlattal önálló bemelegítés végrehajtása.  A tanévben alkalmazott gimnasztika alapvető szakkifejezéseinek ismerete.  A testtartásért felelős izmok tudatos, koncentratív fejlesztése. A biomechanikailag helyes testtartás kialakítása.  Relaxációs módszerek alkalmazásával a feszültségek önálló szabályozása.  A bemelegítés és a levezetés szempontjainak ismerete.  *Sportjátékok*  A sportjátékok technikai és taktikai készletének elsajátítása, ezek alkalmazása testnevelési játékokban, játékos feladatokban és a sportjátékban.  Törekvés a játékelemek (technikai, taktikai elemek) pontos, eredményes végrehajtására és tudatos kontrollálására.  A sportjátékok játékszabályainak ismerete és alkalmazása.  Szabálykövető magatartás, önfegyelem, együttműködés kinyilvánítása a sportjátékokban.  Részvétel a kedvelt sportjátékban a tanórán kívüli sportfoglalkozásokon vagy egyéb szervezeti formában.  *Atlétika jellegű feladatok*  A tanult futó-, ugró-, dobógyakorlatok jártasság szintű elsajátítása.  A rajtok végrehajtása az indítási jeleknek megfelelően.  A vágta és a tartósfutás technikájának végrehajtása a mozgásmintának megfelelően.  Ugrásoknál a nekifutás távolságának és sebességének kialakítása tapasztalatok felhasználásával.  A kislabda-hajító technika képességeknek megfelelő elsajátítása.  A kar- és láblendítés szerepének ismerete az el- és felugrások eredményességében.  Az atlétikai versenyek alapvető szabályainak ismerete.  Szervezési feladatok vállalása a tanórai versenyek lebonyolításában.  *Torna jellegű feladatok*  A testtömeg uralása nem szokványos támaszhelyzetekben és támaszgyakorlatokban – szükség esetén segítségadás mellett.  A tanult akadályleküzdési módok és feladatok biztonságos végrehajtása.  A dinamikus és statikus egyensúlygyakorlatok végrehajtása a képességnek megfelelő magasságon, szükség esetén segítségadás mellett.  Talaj-, illetve gerendagyakorlat önálló összeállítása.  Az aerobik alaplépések összekapcsolása egyszerű kartartásokkal és kargyakorlatokkal.  Az alaplépésekből 2−4 ütemű gyakorlat végrehajtása helyben és haladással, zenére is.  A ritmikus sportgimnasztika egyszerű tartásos és mozgásos gyakorlatelemeinek bemutatása.  A járások, ritmizált lépések, futások és szökdelések technikailag megközelítően helyes végrehajtása.  A gyakorlatvégzések során előforduló hibák elismerése és a javítási megoldások elfogadása.  A balesetvédelmi utasítások betartása.  Segítségnyújtás a társaknak.  *Alternatív környezetben űzhető sportok*  A tanult alternatív környezetben űzhető sportágak alaptechnikai gyakorlatainak bemutatása.  A sportágak űzéséhez szükséges eszközök biztonságos használata.  A természeti és környezeti hatások és a szervezet alkalmazkodó képessége közötti összefüggés ismerete.  A természeti környezetben történő sportolás egészségvédelmi és környezettudatos viselkedési szabályainak elfogadása és betartása.  A mostoha időjárási feltételek mellett is aktív részvétel a foglalkozásokon.  *Önvédelmi és küzdőfeladatok*  Az alapvető önvédelmi fogások és eséstechnikák elfogadható bemutatása, különös tekintettel a tompítási technikákra, Grundbirkózásban az alaphelyzetek, a kitolás és a kihúzás végrehajtása.  A dzsúdó elemi guruló- és esés gyakorlatainak bemutatása.  Jártasság néhány önvédelmi fogásban.  A test-test elleni küzdelmet vállalása.  Belátása annak, hogy a küzdősportok nem az agresszió eszközei. Érzelmek és az esetleges agresszió szabályozása.  Mások teljesítményének elismerése.  A feladatok végrehajtásában aktivitásra törekvés.  A tanult önvédelmi és küzdő jellegű feladatok szabályainak ismerete és alkalmazása. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | *Természetes és nem természetes mozgásformák*  A gyakorláshoz szükséges alakzatok öntevékeny gyors kialakítása.  Öntevékeny részvétel a szervezési feladatok végrehajtásában.  A bemelegítésre, a sokoldalú előkészítésre, valamint a képességfejlesztésre alkalmas mozgásformák, gyakorlatok folyamatos, pontosságra törekvő és megfelelő intenzitású végrehajtása.  8−10 gyakorlattal önálló bemelegítés végrehajtása.  A tanévben alkalmazott gimnasztika alapvető szakkifejezéseinek ismerete.  A testtartásért felelős izmok tudatos, koncentratív fejlesztése. A biomechanikailag helyes testtartás kialakítása.  Relaxációs módszerek alkalmazásával a feszültségek önálló szabályozása.  A bemelegítés és a levezetés szempontjainak ismerete.  *Úszás és úszó jellegű feladatok*  Választott úszásnemben készségszintű, egy másikban 150 méteren vízbiztos folyamatos úszás.  Intenzív úszásra törekvés rövidtávon.  Fejesugrás és folyamatos taposás a mélyvízben.  Az úszással összefüggő balesetvédelmi utasítások, valamint az uszoda, fürdő viselkedési szabályainak betartása.  Ismeretek az úszástudás, a vízbiztonság szerepéről az egészség megőrzésében és az életvédelemben.  Külső visszajelzés információinak elfogadása és hasznosítása a különböző úszásnemek gyakorlásánál.  *Sportjátékok*  A sportjátékok technikai és taktikai készletének elsajátítása, ezek alkalmazása testnevelési játékokban, játékos feladatokban és a sportjátékban.  Törekvés a játékelemek (technikai, taktikai elemek) pontos, eredményes végrehajtására és tudatos kontrollálására.  A sportjátékok játékszabályainak ismerete és alkalmazása.  Szabálykövető magatartás, önfegyelem, együttműködés kinyilvánítása a sportjátékokban.  Részvétel a kedvelt sportjátékban a tanórán kívüli sportfoglalkozásokon vagy egyéb szervezeti formában.  *Atlétika jellegű feladatok*  A tanult futó-, ugró-, dobógyakorlatok jártasság szintű elsajátítása.  A rajtok végrehajtása az indítási jeleknek megfelelően.  A vágta és a tartósfutás technikájának végrehajtása a mozgásmintának megfelelően.  Ugrásoknál a nekifutás távolságának és sebességének kialakítása tapasztalatok felhasználásával.  A kislabda-hajító technika képességeknek megfelelő elsajátítása.  A kar- és láblendítés szerepének ismerete az el- és felugrások eredményességében.  Az atlétikai versenyek alapvető szabályainak ismerete.  Szervezési feladatok vállalása a tanórai versenyek lebonyolításában.  *Torna jellegű feladatok*  A testtömeg uralása nem szokványos támaszhelyzetekben és támaszgyakorlatokban – szükség esetén segítségadás mellett.  A tanult akadályleküzdési módok és feladatok biztonságos végrehajtása.  A dinamikus és statikus egyensúlygyakorlatok végrehajtása a képességnek megfelelő magasságon, szükség esetén segítségadás mellett.  Talaj-, illetve gerendagyakorlat önálló összeállítása.  Az aerobik alaplépések összekapcsolása egyszerű kartartásokkal és kargyakorlatokkal.  Az alaplépésekből 2−4 ütemű gyakorlat végrehajtása helyben és haladással, zenére is.  A ritmikus sportgimnasztika egyszerű tartásos és mozgásos gyakorlatelemeinek bemutatása.  A járások, ritmizált lépések, futások és szökdelések technikailag megközelítően helyes végrehajtása.  A gyakorlatvégzések során előforduló hibák elismerése és a javítási megoldások elfogadása.  A balesetvédelmi utasítások betartása.  Segítségnyújtás a társaknak.  *Alternatív környezetben űzhető sportok*  A tanult alternatív környezetben űzhető sportágak alaptechnikai gyakorlatainak bemutatása.  A sportágak űzéséhez szükséges eszközök biztonságos használata.  A természeti és környezeti hatások és a szervezet alkalmazkodó képessége közötti összefüggés ismerete.  A természeti környezetben történő sportolás egészségvédelmi és környezettudatos viselkedési szabályainak elfogadása és betartása.  A mostoha időjárási feltételek mellett is aktív részvétel a foglalkozásokon.  . |

|  |  |
| --- | --- |
|  | *Természetes és nem természetes mozgásformák*  Gyakorlottság a célszerű óraszervezés megvalósításában.  Egyszerű relaxációs technikákról tájékozottság.  Egyszerű gimnasztikai gyakorlatok önálló összefűzése és előadása zenére.  Az erősítés és nyújtás néhány ellenjavallt gyakorlatának ismerete.  Az összehangolt, feszes testtartás kritériumainak való megfelelésre kísérletek.  A kamaszkori személyi higiénéről elemi tájékozottság.  Az eddig elsajátított relaxációs technikák, és a képtudati, szimbolizációs folyamatok összekapcsolása.  *Sportjátékok*  Gazdagabb sportjáték-technikai és -taktikai készlet.  Jártasság néhány taktikai formáció, helyzet megoldásában.  A játékszabályok kibővített körének megértése és alkalmazása.  A csapatjátékhoz szükséges együttműködés és kommunikáció fejlődése.  A sportjátékokhoz tartozó test-test elleni küzdelem megtapasztalása és elfogadása.  Konfliktusok, sportszerűtlenségek, deviáns magatartások esetén a gondolatok, vélemények szóban történő kifejezése.  Sporttörténeti alapvető tájékozottság a labdajátékokban.  *Atlétika jellegű feladatok*  Az atlétikai cselekvésminták sokoldalú és célszerű alkalmazása.  Futó-, ugró- és dobógyakorlatok képességeknek megfelelő végzése a tanult versenyszabályoknak megfelelően.  Mérhető fejlődés a képességekben és a sportági eredményekben.  Az atlétikai alapmozgásokban mozgásmintához közelítő bemutatás, a lendületszerzések és a befejező mozgások összekapcsolása.  A futás, a kocogás élettani jelentőségének ismerete.  *Torna jellegű feladatok*  A helyes testtartás, a koordinált mozgás és az erőközlés összhangjának jelenléte a torna jellegű mozgásokban.  Talajon, gerendán, valamint gyűrűn növekvő önállóság jeleinek felmutatása a gyakorlásban, gyakorlat-összeállításban.  A szekrény- és a támaszugrások bátor végrehajtása, a képességnek megfelelő magasságon.  Látható fejlődés az aerobikgyakorlatok kivitelében és a zenével összhangban történő végrehajtása.  Önkontroll, együttműködés és segítségnyújtás a torna jellegű gyakorlatok végrehajtásában.  *Alternatív környezetben űzhető sportok*  Az évszakoknak megfelelő rekreációs célú sportágakban és népi hagyományokra épülő sportolási formákban bővülő gyakorlási tapasztalat és fellelhető erősebb belső motiváció némelyik területén.  Az egészséges életmóddal kapcsolatos ismeretek kinyilvánítása.  A természeti erők és a sport hasznos összekapcsolásának ismerete és az ezzel kapcsolatos előnyök, rutinok területén jártasság.  A környezettudatosság cselekedetekben való megjelenítése.  A verbális és nem verbális kommunikáció fejlődése a testkultúra hagyományos és újszerű mozgásanyagainak elsajátításában.  A szabadidőben végzett sportolás iránti pozitív beállítódás felmutatása.  *Önvédelmi és küzdőfeladatok*  A grundbirkózás alaptechnikájának, szabályainak gyakorlatban történő alkalmazása.  A különböző eséstechnikák, szabadulások, leszorítások és az önvédelmi gyakorlatainak kontrollált végrehajtása társsal.  Állásküzdelemben jártasság.  A fenyegetettségi szituációkra, segítségkérésre, menekülésre vonatkozó ismeretek elsajátítása.  A sportszerű győzni akarás kinyilvánítása.  A fájdalomtűrésben és az önfegyelemben érzékelhető fejlődés.  Úszás:  A gyorsúszás tökéletesítése; képes legyen 150 m-t lábletétel nélkül leúszni.  A levegővétel oldalirányba történjen, sebességcsökkenés nélkül.  A hátúszás erölködés nélküli pontos végrehajtása.  Az úszás szervezetre gyakorolt jótékony hatásainak tudatosítása.  A mellúszás technikájának pontos elsajátítása. Szimmetrikusan hajtsák végre a kar és a lábmunkát.  Rajtok és fordulók pontosítása. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | *Természetes és nem természetes mozgásformák*  Gyakorlottság a célszerű óraszervezés megvalósításában.  Egyszerű relaxációs technikákról tájékozottság.  Egyszerű gimnasztikai gyakorlatok önálló összefűzése és előadása zenére.  Az erősítés és nyújtás néhány ellenjavallt gyakorlatának ismerete.  Az összehangolt, feszes testtartás kritériumainak való megfelelésre kísérletek.  A kamaszkori személyi higiénéről elemi tájékozottság.  Az eddig elsajátított relaxációs technikák, és a képtudati, szimbolizációs folyamatok összekapcsolása.  *Úszás és úszó jellegű feladatok*  A tanult úszásnemekben mennyiségi és minőségi teljesítményjavulás felmutatása.  Mellúszás az egyén adottságainak és képességeinek megfelelően.  A vízben mozgás prevenciós előnyeiről, a fizikai háttérről ismeretek.  A vízből mentés alapgyakorlatainak bemutatása.  Felelősségérzet, érdeklődés, segítőkészség kinyilvánítása a vizes feladatokban.  *Sportjátékok*  Gazdagabb sportjáték-technikai és -taktikai készlet.  Jártasság néhány taktikai formáció, helyzet megoldásában.  A játékszabályok kibővített körének megértése és alkalmazása.  A csapatjátékhoz szükséges együttműködés és kommunikáció fejlődése.  A sportjátékokhoz tartozó test-test elleni küzdelem megtapasztalása és elfogadása.  Konfliktusok, sportszerűtlenségek, deviáns magatartások esetén a gondolatok, vélemények szóban történő kifejezése.  Sporttörténeti alapvető tájékozottság a labdajátékokban.  *Atlétika jellegű feladatok*  Az atlétikai cselekvésminták sokoldalú és célszerű alkalmazása.  Futó-, ugró- és dobógyakorlatok képességeknek megfelelő végzése a tanult versenyszabályoknak megfelelően.  Mérhető fejlődés a képességekben és a sportági eredményekben.  Az atlétikai alapmozgásokban mozgásmintához közelítő bemutatás, a lendületszerzések és a befejező mozgások összekapcsolása.  A futás, a kocogás élettani jelentőségének ismerete.  *Torna jellegű feladatok*  A helyes testtartás, a koordinált mozgás és az erőközlés összhangjának jelenléte a torna jellegű mozgásokban.  Talajon, gerendán, valamint gyűrűn növekvő önállóság jeleinek felmutatása a gyakorlásban, gyakorlat-összeállításban.  A szekrény- és a támaszugrások bátor végrehajtása, a képességnek megfelelő magasságon.  Látható fejlődés az aerobikgyakorlatok kivitelében és a zenével összhangban történő végrehajtása.  Önkontroll, együttműködés és segítségnyújtás a torna jellegű gyakorlatok végrehajtásában.  *Alternatív környezetben űzhető sportok*  Az évszakoknak megfelelő rekreációs célú sportágakban és népi hagyományokra épülő sportolási formákban bővülő gyakorlási tapasztalat és fellelhető erősebb belső motiváció némelyik területén.  Az egészséges életmóddal kapcsolatos ismeretek kinyilvánítása.  A természeti erők és a sport hasznos összekapcsolásának ismerete és az ezzel kapcsolatos előnyök, rutinok területén jártasság.  A környezettudatosság cselekedetekben való megjelenítése.  A verbális és nem verbális kommunikáció fejlődése a testkultúra hagyományos és újszerű mozgásanyagainak elsajátításában.  A szabadidőben végzett sportolás iránti pozitív beállítódás felmutatása. |